**נספח א' - תמצית מידע בנושא בטיחות כללית לעובד החדש**  
**תמצית מידע בנושא בטיחות כללית לעובד החדש**

יחידת הבטיחות היא יחידה מקצועית שתפקידה לייעץ בנושאי הבטיחות והגהות השונים, במטרה לעודד עבודה בטוחה ולמנוע תאונות עבודה ומחלות מקצוע.

עם תחילת עבודתך בטכניון עליך לעבור את [לומדת הבטיחות הכללית](https://moodle.technion.ac.il/mod/scorm/view.php?id=698348) וכן כל הדרכת בטיחות שתידרש לפני תחילת העבודה ובמהלכה ולהתייצב לכל הדרכה אליה תזומן. להלן תמצית מידע בנושא בטיחות כללית:

**הדרכות בטיחות**

* כל עובד חדש נדרש לעבור לומדת בטיחות כללית.
* כל עובד נדרש לעבור הדרכות על הסיכונים בעמדת העבודה מהממונה הישיר שלו.
* עובדי מעבדות כימיות/ביולוגיות נדרשים לעבור לומדת בטיחות ייעודית לפני תחילת עבודתם ומדי שנה.
* עובדי בית מלאכה נדרשים לעבור הדרכה ייעודית.
* יש לעבור הדרכת כיבוי אש מדי שנה (עובדי מעבדות כימיות/ביולוגיות – מדי חצי שנה)
* חובה לעבור הדרכה ייעודית מדי שנה במעבדות בהן קיים שימוש בחומרים מסוכנים (כגון חנקן נוזלי, גזים) או שקיימת חשיפה לגורמים מסוכנים (כגון לייזר, קרינה מייננת).
* יתכנו הדרכות נוספות בהתאם לסוג העבודה, לציוד ולחומרים במעבדה.
* ניתן למצוא את ההדרכות המחויבות ע"פ חוק באתר יחידת הבטיחות.
* פרטים לגבי ההדרכות המתקיימות דרך יחידת הבטיחות ניתן למצוא באתר היחידה. יש להירשם מראש להדרכות.

**התנהגות בטיחותית**

**נפילה והחלקה**:

♦ לך בדרך מוסדרת והימנע מקיצורי דרך ♦ הימנע מהסחות דעת בעת ההליכה ♦ במדרגות - אחוז במעקה ♦ התרחק מאזורי בניה ♦ שים לב לשילוט "רצפה רטובה" ♦ הזהר מהחלקה.

**חשמל:**

♦ עבודות חשמל יבוצעו רק על ידי אדם מוסמך ♦ המנע משימוש בציוד שאינו תקין ♦ הקפד שחיבורי החשמל יהיו תקינים ולא רופפים.

**עבודה בטוחה:**

♦ השתמש בדרגש ייעודי להורדת חפצים מגובה נמוך ♦ אל תחזיק חומרים דליקים בקרבת מקור חום ♦ אין להשתמש בתנורי ספירלות ♦ שמור על ניקיון עמדת עבודתך ♦ אין להציב ציוד במעברים ♦ דווח על כל תקלה או מפגע בטיחותי לממונה עליך/ לאחראי בניין/ למוקד הביטחון.

**ישיבה נכונה מול מחשב:**

♦ קצהו העליון של המסך יהיה בגובה המצח ♦ המסך מוטה 15º לאחור ♦ הזרועות במקביל לרצפה ♦ הירכיים אופקיות ♦ כפות הרגליים על הרצפה או נתמכות על ידי הדום.

**הרמת משאות:**

♦ כפוף רגליך ♦ השתמש בשרירי הרגליים ולא בשרירי הגב ♦ הקפד שראייתך לא תוסתר ♦ התחשב בסביבה ובעובדים שמסביב.

**ציוד מגן אישי:**

הקפד על שימוש בציוד מגן אישי, המותאם לאופי העבודה ולגיליון הבטיחות של החומר איתו עובדים: 🗹 מסיכה/ נשמית 🗹 כפפות 🗹 סינר/חלוק 🗹 משקפי מגן/ מגן פנים 🗹 נעלי בטיחות 🗹 אטמי אוזניים/ אוזניות (בתנאי רעש מזיק).

**בטיחות במעבדה**

**תמצית כללי עבודה במעבדה**: 🗹 יש לעבוד ע"פ הנהלים 🗹חובה לעבור הדרכות בטיחות 🗹 לעבוד עם ציוד תקין בלבד ובהתאם להוראות ההפעלה 🗹להשתמש בחומרים לפי גיליונות הבטיחות שלהם 🗹 להצטייד במיגון אישי נדרש 🗷 אין לעבוד לבד בעבודה בעלת סיכון גבוה 🗷 אין לאכול ולשתות במעבדה 🗷 אין להיכנס לחדרים עם סיכונים שאינך מכיר 🗷אין להכניס ילדים למעבדה 🗹 אורחים ילוו ע"י עובד במעבדה.

🗹 במעבדה עשויים להיות גורמים היכולים לסכן נשים בגיל הפוריות, בהריון או מניקות. מידע נוסף ניתן למצוא באתר יחידת הבטיחות. עובדת בהריון החשופה בעבודתה לגורמים המצויים בתקנות נדרשת להודיע למעסיק 10 ימים ממועד היוודע לה על הריונה.

**שימוש בכלי עבודה והפעלת מכונות / ציוד**

**שימוש בכלי עבודה:**

♦ וודא שהכלים תקינים ומתאימים לאופי העבודה ♦ השתמש בכלים אך ורק למטרה שלשמה נועדו ♦ הימנע מאלתורים ♦ השבת כלי עבודה שאינם תקינים ♦ החזק כלי עבודה בארגז כלים מסודר ♦ הימנע משימוש בסכין יפנית ♦ הקפד לכסות כלים חדים בתום השימוש ואל תשאירם ללא השגחה.

**שימוש בכלי עבודה חשמליים מיטלטלים:**

♦ בדוק את תקינות הציוד לפני השימוש ♦ השתמש בכלים עם סימון "בידוד כפול" ♦ וודא שמעטפת הבידוד החיצוני שלמה, שחוט החשמל והתקע תקינים ♦ השתמש בכבל מאריך תיקני, תקין ומבודד לכל אורכו ♦ אל תפרק מגנים מהכלי לצורך עבודה.

**הפעלת ציוד/מכונה:**

🗹 ההפעלה תתבצע ע"י עובד מיומן, שמודע לסיכונים הכרוכים בהפעלה ושעבר הדרכה על אופן ההפעלה 🗹 פירוק מגן ממכונה ייעשה רק ע"י עובד מוסמך לכך ולאחר השבתת המכונה וניתוקה ממקור אנרגיה 🗷 אין להפעיל מכונה מבלי שמגיניה מורכבים.

**סולמות:**

🗹 השתמש בסולם תקין ותיקני 🗷הימנע מטיפוס על כיסאות ושולחנות ואלתורים אחרים 🗹 וודא שהסולם יציב, אינו מועד להחלקה ואינו בקרבת בור או מדרגה 🗹 עלה ורד מהסולם כשפניך מופנות אליו 🗹 רק אדם אחד יכול לעלות על סולם 🗹 כל מי שעובד על סולם מעל לגובה שני מטרים (7 שלבים ומעלה) מחויב לעבור הדרכת בטיחות ייעודית לעבודה בגובה ולקבל אישור עבודה בגובה.

**התנהגות בעת חירום**

🗹 הכר את מיקום **תשתיות החירום** בסביבת עבודתך: ♦ יציאות חירום ♦ לחצני מצוקה וחירום ♦ אמצעי התראה וכיבוי אש ♦ ערכות לטיפול בשפך כימי ♦ ערכת עזרה ראשונה ♦ ברז גז ראשי.

היכרות ותרגול מבעוד מועד עשויים להציל חיים!

**בעת חירום**:

➊ דווח מיידית למוקד הביטחון ➋ מסור פרטים מדויקים על האירוע ➌ שלח נציג לחכות לצוות שיגיע, על מנת להכווינו למקום האירוע ➍ התפנה ופנה את הסובבים ממקום באירוע, במידת הצורך.

**בעת שריפה:**

**דליקה קטנה (בגודל סל ניירות)**:

➊ גש למטפה הקרוב ביותר ➋הוצא את הנצרה ➌כוון את פיית המטפה מעט מעל מקור הדליקה ➍ כבה את הדליקה בעזרת המטפה ➎ דווח למוקד הביטחון.

**דליקה גדולה:**

➊ הודע לסובבים אותך ➋גש ליציאת החירום הקרובה ביותר ➌ לחץ על לחצן אזעקת האש הקרוב בדרך החוצה ➍ צא מהבניין, התרחק ממנו והגע לנקודת הכינוס ➎דווח למוקד הביטחון.

**פינוי הבניין:**

➊ בהינתן הוראת פינוי, צא מיידית מהחדר וסגור את הדלת (אל תנעל!) ➋ הימלט בדרכי מילוט מוכרות בזהירות ובמהירות ➌ היעזר בשלטי הכוונה ➍ הודע לאנשי ביטחון על חשש לנעדרים ➎ הגע לנקודת הכינוס של הבניין 🗷 אין להשתמש במעלית בעת פינוי הבניין 🗷 אין לחזור לבניין לחפש נעדרים או לקחת חפצים אישיים 🗷 אין לחסום את יציאות החירום.

**תאונת עבודה -** תאונה שאירעה תוך כדי ועקב העבודה, כולל בדרך לעבודה וממנה.

➊ הודע לממונה ישיר ולראש מנהל ➋ התפנה לקבלת טיפול רפואי (חדר מיון, קופת חולים). אם נדרש, הזמן אמבולנס ודווח למוקד הביטחון לשם ליווי מהיר למקום האירוע ➌ דאג לקבלת "תעודה ראשונה לנפגע בעבודה" מהשירות הרפואי אליו פנית ➍ פנה לאגף משאבי אנוש לקבלת "טופס למתן טיפול רפואי לנפגע בעבודה" (טופס ב/ל 250) ➎ שמור את המסמכים הרפואיים והעבר אותם לאגף משאבי אנוש לפי הצורך.

🗹 דווח על התאונה ב"טופס דיווח תאונת עבודה" המצוי באתר יחידת הבטיחות.

🗹 כמעט ונפגעת? דווח על כך ב"טופס דיווח כמעט ונפגע" באתר יחידת הבטיחות.

**לקבלת מידע נוסף ניתן לבקר באתר היחידה** [**https://safety.net.technion.ac.il/**](https://safety.net.technion.ac.il/) **.**

**ניתן לפנות בכל שאלה בנושא בטיחות ליחידת הבטיחות בטלפון 04-8292147 או בדוא"ל** [**TSafety@technion.ac.il**](mailto:TSafety@technion.ac.il) **.**

עובד יקר,

לאחר קריאת תמצית המידע הנ"ל, יש לסמן V במקומות הרלוונטיים, לחתום על הנספח ולהחזיר לאגף משאבי אנוש:

הריני מאשר בזאת שקראתי את תמצית הדרכת הבטיחות וכי הבנתי את תוכנה (חובה לקרוא לפני תחילת העבודה).

הריני מתחייב לבצע את [לומדת הבטיחות לעובד החדש](https://moodle.technion.ac.il/mod/scorm/view.php?id=698348) ולעבור את המבדק הנדרש בסיום הלומדה תוך שבוע מיום קליטתי (חובה לכל העובדים).

הריני מתחייב לבצע את לומדת הבטיחות [הכימית](https://moodle.technion.ac.il/mod/scorm/view.php?id=679200)/ [הביולוגית](https://moodle.technion.ac.il/mod/scorm/view.php?id=676719) ולעבור את המבדק הנדרש בסיום הלומדה מיד עם כניסתי למעבדה (חובה לעובדים במעבדות כימיות/ ביולוגיות).

הריני מתחייב להתייצב לכל הדרכה אליה אזומן.

שם: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ת.ז.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

יחידה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ממונה ישיר: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תפקיד:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

חתימה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תאריך:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

קישורים ללומדות בטיחות:

* [לומדת בטיחות כללית](https://moodle.technion.ac.il/mod/scorm/view.php?id=698348)-לעובד חדש: <https://moodle.technion.ac.il/mod/scorm/view.php?id=698348>
* [לומדת בטיחות במעבדות כימיות](file:///C:\Users\MinaR\AppData\Local\Microsoft\Windows\INetCache\Content.Outlook\EV7SL5FO\לומדת%20בטיחות%20במעבדות%20כימיות): <https://moodle.technion.ac.il/mod/scorm/view.php?id=679200>
* [לומדת בטיחות במעבדות ביולוגיות](file:///C:\Users\MinaR\AppData\Local\Microsoft\Windows\INetCache\Content.Outlook\EV7SL5FO\לומדת%20בטיחות%20במעבדות%20ביולוגיות): <https://moodle.technion.ac.il/mod/scorm/view.php?id=676719>